CELEX: 32006R1424
Language: fi
Date: 2006-09-25 00:00:00
Title: Neuvoston asetus (EY) N:o 1424/2006, annettu 25 päivänä syyskuuta 2006 , lopullisen polkumyyntitullin käyttöönotosta Intiasta ja Korean tasavallasta peräisin olevan polyeteenitereftalaattikalvon tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun asetuksen (EY) N:o 1676/2001 muuttamisesta

29.9.2006   
            
            
               FI
            
            
               Euroopan unionin virallinen lehti
            
            
               L 270/1
            
         
      NEUVOSTON ASETUS (EY) N:o 1424/2006,
   annettu 25 päivänä syyskuuta 2006,
   lopullisen polkumyyntitullin käyttöönotosta Intiasta ja Korean tasavallasta peräisin olevan polyeteenitereftalaattikalvon tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun asetuksen (EY) N:o 1676/2001 muuttamisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/1996 (1), jäljempänä ’perusasetus’,
   ottaa huomioon lopullisen polkumyyntitullin käyttöönotosta Intiasta ja Korean tasavallasta peräisin olevan polyeteenitereftalaattikalvon tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta 13 päivänä elokuuta 2001 annetun neuvoston asetuksen (EY) N:o 1676/2001 (2) ja erityisesti sen 1 artiklan 3 kohdan,
   ottaa huomioon komission ehdotuksen, jonka se on tehnyt neuvoa-antavaa komiteaa kuultuaan,
   sekä katsoo seuraavaa:
   A.   AIEMPI MENETTELY
   
               (1)
            
            
               Neuvosto otti asetuksella (EY) N:o 1676/2001 käyttöön lopulliset polkumyyntitullit muun muassa Intiasta peräisin olevan polyeteenitereftalaattikalvon (PET-kalvon) yhteisöön suuntautuvassa tuonnissa. Koska Intiassa on suuri määrä vientiä harjoittavia PET-kalvon tuottajia, mainitun asetuksen antamiseen johtaneessa tutkimuksessa, jäljempänä ’alkuperäinen tutkimus’, valittiin otos vientiä harjoittavista tuottajista perusasetuksen 17 artiklan mukaisesti. Yksilöllisesti tutkituille yrityksille laskettiin yksilölliset polkumyyntimarginaalit, joiden suuruus vaihteli 0 prosentista 65,3 prosenttiin, minkä lisäksi laskettiin perusasetuksen 9 artiklan 6 kohdan mukaisesti 57,7 prosentin polkumyyntimarginaali yhteistyössä toimineille mutta otokseen kuulumattomille yrityksille. Tämän jälkeen asetettujen polkumyyntitullien suuruus vaihteli 0 prosentista 62,6 prosenttiin, kun otetaan huomioon tasoitustullit, jotka oli vientitukien seurauksena määrätty samoille Intiasta peräisin oleville tuotteille ja joita sovellettiin neuvoston asetuksen (EY) N:o 2597/1999 (3) nojalla.
            
         
               (2)
            
            
               Neuvosto muutti asetuksella (EY) N:o 366/2006 (4), jäljempänä ’muutosasetus’, asetuksella (EY) N:o 1676/2001 laskettuja polkumyyntimarginaaleja. Uudet polkumyyntimarginaalit vaihtelevat 3,2 prosentista 29,3 prosenttiin ja uudet polkumyyntitullit 0 prosentista 18 prosenttiin, jotta voidaan edelleen ottaa huomioon vientitukien seurauksena samoille Intiasta peräisin oleville tuotteille määrätyt tasoitustullit, sellaisena kuin ne ovat muutettuina neuvoston asetuksella (EY) N:o 367/2006 (5), joka on annettu asetuksen (EY) N:o 2597/1999 voimassaolon päättymistä koskeneen tarkastelun jälkeen.
            
         
               (3)
            
            
               Lisäksi asetuksella (EY) N:o 367/2006 määrätään muihin kuin mainitun asetuksen 1 artiklan 2 kohdassa yksilöllisesti lueteltuihin yrityksiin sovellettavan tasoitustullin suuruudeksi 19,1 prosenttia, kun tällaisten yritysten vientitukimarginaaliksi on laskettu 12 prosenttia.
            
         
               (4)
            
            
               Asetuksen (EY) N:o 1676/2001, sellaisena kuin se on muutettuna asetuksella (EY) N:o 366/2006,1 artiklan 3 kohdassa säädetään kolmesta edellytyksestä, jotka esitetään yksityiskohtaisesti jäljempänä olevassa 7 kappaleessa ja joiden täyttyessä intialaisille vientiä harjoittaville tuottajille, joihin ei alkuperäisen tutkimuksen seurauksena sovellettu polkumyynnin vastaisia toimenpiteitä, voidaan myöntää uuden vientiä harjoittavan tuottajan kohtelu. Hakijoille, joille myönnetään tämä kohtelu, määrätään sama tulli kuin alkuperäisessä tutkimuksessa yhteistyössä toimineille mutta otokseen kuulumattomille yrityksille. Tämän vuoksi niihin sovelletaan tullia, joka vastaa alkuperäisen tutkimuksen aikana otokseen kuuluneiden yritysten osalta määritetyn polkumyyntimarginaalin painotettua keskiarvoa, kun kaikki nollamarginaalit ja vähimmäistason marginaalit jätetään perusasetuksen 9 artiklan 6 kohdan mukaisesti huomiotta.
            
         
               (5)
            
            
               Alkuperäisen tutkimuksen aikana edellä mainittu polkumyyntimarginaalin painotettu keskiarvo laskettiin otokseen kuuluneiden kolmen yrityksen polkumyyntimarginaalien painotettuna keskiarvona, sillä otokseen alun perin kuuluneista neljästä yrityksestä yhdellä oli nollamarginaali. Näin laskettu polkumyyntimarginaalin painotettu keskiarvo oli alkuperäisessä tutkimuksessa, kuten 1 kappaleessa mainitaan, 57,7 prosenttia. Muutosasetuksella pienennetään merkittävästi kolmen edellä mainitun yrityksen polkumyyntimarginaalia. Uusi painotettu polkumyyntimarginaali, jota on sovellettava asetuksen (EY) N:o 1676/2001 1 artiklan 3 kohdan edellytykset täyttäviin yrityksiin ja joka on laskettu uudelleen muutosasetuksen päätelmien pohjalta, on näin ollen 15,5 prosenttia.
            
         B.   UUDEN VIENTIÄ HARJOITTAVAN TUOTTAJAN PYYNNÖT
   
               (6)
            
            
               Intialainen vientiä harjoittava tuottaja SRF Limited, jäljempänä ’hakija’, on hakenut samaa kohtelua, joka on myönnetty alkuperäisessä tutkimuksessa yhteistyössä toimineille mutta otokseen kuulumattomille yrityksille, jäljempänä ’uuden vientiä harjoittavan tuottajan kohtelu’.
            
         
               (7)
            
            
               Tarkastelu, joka on tehty sen selvittämiseksi, täyttääkö hakija asetuksen (EY) N:o 1676/2001 1 artiklan 3 kohdassa vahvistetut edellytykset, jotka koskevat uuden vientiä harjoittavan tuottajan kohtelun myöntämistä, on koskenut erityisesti seuraavia seikkoja:
               
                           —
                        
                        
                           se ei ole vienyt yhteisöön asetuksen 1 artiklan 1 kohdassa kuvattuja tuotteita alkuperäisen tutkimusajanjakson aikana (1 päivän huhtikuuta 1999 ja 31 päivän maaliskuuta 2000 välisenä aikana),
                        
                     
                           —
                        
                        
                           se ei ole etuyhteydessä yhteenkään intialaiseen viejään tai tuottajaan, johon sovelletaan tällä asetuksella käyttöön otettuja toimenpiteitä,
                        
                     ja
               
                           —
                        
                        
                           se on vienyt asianomaisia tavaroita yhteisöön tutkimusajanjakson jälkeen tai sillä on peruuttamaton sopimusvelvoite merkittävän tavaramäärän viemiseksi yhteisöön.
                        
                     
         
               (8)
            
            
               Hakijalle toimitettiin kyselylomake, ja sitä pyydettiin toimittamaan näyttöä, jolla osoitetaan, että se täyttää edellä esitetyt kolme edellytystä.
            
         
               (9)
            
            
               Hakija vastasi kyselylomakkeeseen ja toimitti näyttöä, joka katsottiin riittäväksi, jotta sitä voidaan pitää uutena vientiä harjoittavana tuottajana.
            
         
               (10)
            
            
               Hakijaan sovellettavan polkumyyntitullin olisi perustuttava alkuperäisessä tutkimuksessa otokseen valituille osapuolille määritettyyn painotettuun keskimääräiseen polkumyyntimarginaaliin, sellaisena kuin se on muutettuna muutosasetuksella, eli 15,5 prosenttiin, kuten edellä olevassa 5 kappaleessa todetaan.
            
         
               (11)
            
            
               Koska perusasetuksen 14 artiklan 1 kohdan mukaisesti mihinkään tuotteeseen ei saa samanaikaisesti soveltaa sekä polkumyynti- että tasoitustulleja polkumyynnistä tai vientituesta johtuneen saman tilanteen korjaamiseksi, tästä tullista on vähennettävä hakijan vientitukimarginaali, joka on määritetty asetuksen (EY) N:o 367/2006 antamiseen johtaneessa tukien vastaisessa tutkimuksessa (ks. asetuksen (EY) N:o 366/2006 johdanto-osan 59 kappale). Koska hakijaan ei sovelleta yksilöllistä tasoitustullia, siihen olisi sovellettava kaikille muille yrityksille määritettyä tullia.
            
         
               (12)
            
            
               Hakijaan sovellettava polkumyyntitulli olisi tämän vuoksi laskettava jäljempänä olevassa taulukossa osoitetulla tavalla:
               
                           Yritys
                        
                        
                           Vientitukimarginaali
                        
                        
                           Kokonaistuki-marginaali
                        
                        
                           Polkumyyntimarginaali
                        
                        
                           Tasoitustulli
                        
                        
                           Polkumyyntitulli
                        
                        
                           Tullin kokonaismäärä
                        
                     
                           SRF Limited
                        
                        
                           12,0%
                        
                        
                           19,1%
                        
                        
                           15,5%
                        
                        
                           19,1%
                        
                        
                           3,5%
                        
                        
                           22,6%
                        
                     
         
               (13)
            
            
               Hakijalle ja yhteisön tuotannonalalle on ilmoitettu tutkimuksen tuloksista ja niillä on ollut mahdollisuus esittää huomautuksensa.
            
         
               (14)
            
            
               Hakija esitti huomautuksia polkumyyntimarginaalin laskemisesta. Nämä huomautukset on otettu huomioon ja ne kuvastuvat edellä esitetyssä.
            
         
               (15)
            
            
               Kaikki osapuolten esittämät väitteet ja kannanotot tutkittiin ja otettiin asianmukaisesti huomioon aina, kun se oli perusteltua,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 1676/2001 1 artiklan 2 kohta seuraavasti:
   
      ”2.   Vapaasti yhteisön rajalla tullaamattomana -nettohintaan sovellettava lopullinen polkumyyntitulli on seuraavien yritysten valmistamien tuotteiden osalta seuraava:
      
                  Maa
               
               
                  Yritys
               
               
                  Lopullinen tulli (%)
               
               
                  Taric-lisäkoodi
               
            
                  Intia
               
               
                  
                              Ester Industries Limited
                           
                        
                              75-76, Amrit Nagar
                           
                        
                              Behind South Extension Part-1
                           
                        
                              New Delhi 110 003
                           
                        
                              India
                           
                        
               
                  17,3
               
               
                  A026
               
            
                  Intia
               
               
                  
                              Flex Industries Limited
                           
                        
                              A-1, Sector 60
                           
                        
                              Noida 201 301 (U.P.)
                           
                        
                              India
                           
                        
               
                  0
               
               
                  A027
               
            
                  Intia
               
               
                  
                              Garware Polyester Limited
                           
                        
                              Garware House
                           
                        
                              50-A, Swami Nityanand Marg
                           
                        
                              Vile Parle (East)
                           
                        
                              Mumbai 400 057
                           
                        
                              India
                           
                        
               
                  6,8
               
               
                  A028
               
            
                  Intia
               
               
                  
                              Jindal Poly Films Limited
                           
                        
                              56 Hanuman Road
                           
                        
                              New Delhi 110 001
                           
                        
                              India
                           
                        
               
                  0
               
               
                  A030
               
            
                  Intia
               
               
                  
                              MTZ Polyfilms Limited
                           
                        
                              New India Centre, 5th floor
                           
                        
                              17 Co-operage Road
                           
                        
                              Mumbai 400 039
                           
                        
                              India
                           
                        
               
                  18,0
               
               
                  A031
               
            
                  Intia
               
               
                  
                              Polyplex Corporation Limited
                           
                        
                              B-37, Sector-1
                           
                        
                              Noida 201 301
                           
                        
                              Dist. Gautam Budh Nagar
                           
                        
                              Uttar Pradesh
                           
                        
                              India
                           
                        
               
                  0
               
               
                  A032
               
            
                  Intia
               
               
                  
                              SRF Limited
                           
                        
                              Express Building 9-10
                           
                        
                              Bahadur Shah Zaraf Marg
                           
                        
                              New Delhi 110 002
                           
                        
                              India
                           
                        
               
                  3,5
               
               
                  A753
               
            
                  Intia
               
               
                  Kaikki muut yritykset
               
               
                  17,3
               
               
                  A999”
               
            
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä syyskuuta 2006.
      
         
            Neuvoston puolesta
         
         
            Puheenjohtaja
         
         M. PEKKARINEN
         
      
   
   
      (1)  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005, s. 17).
   
      (2)  EYVL L 227, 23.8.2001, s. 1. Asetus sellaisena kuin se on viimeksi muutettuna asetuksella (EY) N:o 1288/2006 (EUVL L 236, 31.8.2006, s. 1). Asetuksen voimassaolo on päättynyt Korean tasavallan osalta 24 päivänä elokuuta 2006 (EUVL C 199, 24.8.2006, s. 8).
   
      (3)  EYVL L 316, 10.12.1999, s. 1.
   
      (4)  EUVL L 68, 8.3.2006, s. 6.
   
      (5)  EUVL L 68, 8.3.2006, s. 15, asetus sellaisena kuin se on muutettuna asetuksella (EY) N:o 1288/2006.